कन्नौज सौरिख थाना क्षेत्र के बहादुरपुर मझिगवां गांव निवासी रॉबिन उर्फ शिवम (22) एक लेदर कंपनी में इंजीनियर था. दिवाली का त्योहार मनाने मंगलवार को ही वह घर आया था. बुधवार सुबह रॉबिन किराने की दुकान पर सामान खरीदने गया था. उसके साथ चचेरा भाई मयंक शेखर उर्फ मोनू भी था. लौटते समय दुकान के करीब गांव के ही एक व्यक्ति ने दोनाली बंदूक से रॉबिन को गोली मार दी. ग्रामीणों ने पुलिस को बताया कि हमलावर की बेटी से रॉबिन का प्रेम प्रसंग चल रहा था. इसके चलते उसने रॉबिन की हत्या की है.